Ontwrigting van sitting oor universiteitsfooie veroordeelDie Universiteit van Kaapstad. Foto: UCT/Facebook Connie September, die voorsitter van die komitee, het gesê die rolspelers wat deel is van die kommissie probeer om ŉ oplossing te vind vir die omstrede #FeesMustFall-kwessie en moet nie deur gewelddadige optrede verhinder word om hul werk te doen nie. Die kommissie se sitting in Kaapstad is deur studente-aktiviste ontwrig, wat probeer het om te keer dat Max Price, die vise-kanselier van die Universiteit Kaapstad (UK), aan die sitting deelneem. Die kommissie is verlede jaar deur pres. Jacob Zuma op die been gebring om die werkbaarheid van gratis tersiêre onderwys in die land te ondersoek. September het gesê die ontwrigting van die sitting is onaanvaarbaar en die komitee eis terugvoer van die departement van hoër onderwys oor hoe die kommissie sal voortgaan om sy werk te verrig. Sy het gesê alle rolspelers moet help om die kwessie te hanteer. “Die komitee wil weet wat gedoen is om te verseker stappe sal in die toekoms gedoen word.”